เขียนย่อหน้าเกี่ยวกับ ราคา Bitcoin และภาพรวมตลาดคริปโตในเดือนกันยายน - ธันวาคม ปี 2022
ในเดือนกันยายน ปี 2022 ราคา Bitcoin กลับมาเทรดในราคา 19,000-20,000 ดอลลาร์สหรัฐ เนื่องจากแรงเทขาย ด้านตลาดคริปโตก็มีการเตรียมเปิดตัวการอัปเกรดบล็อกเชนใหม่ 2 ราย คือ The Merge ของ Ethereum และ Vasil Hardfork ของ Cardano ในเดือนตุลาคม ปี 2022 มีบริษัทชั้นนำต่าง ๆ ยอมรับให้การใช้งานคริปโต เป็นหนึ่งในวิธีการชำระเงิน ในเดือนพฤศจิกายน ปี 2022 ราคา Bitcoin ทำจุดต่ำใหม่อยู่ที่ช่วงราคา 15,500 ดอลลาร์สหรัฐ เนื่องจากการล่มสลายของ FTX และในเดือนธันวาคมปี 2022 ราคา Bitcoin เทรดอยู่ที่ช่วง 15,000-17,000 ดอลลาร์สหรัฐ

บทเรียนจากย่อหน้านี้

ราคา Bitcoin และภาพรวมตลาดคริปโตในเดือนกันยายน - ธันวาคม ปี 2022

กันยายน 2022
ตลาดคริปโตยังคงเป็นช่วงขาลง โดย Bitcoin (BTC) ได้ขึ้นไปทำการทดสอบแนวต้าน 23,000 ดอลลาร์สหรัฐอีกครั้งหนึ่ง แต่ก็เผชิญกับแรงเทขายเช่นเดิม จนกลับมาเทรดในช่วงราคา 19,000-20,000 ดอลลาร์สหรัฐ (6.6-6.9 แสนบาท) อย่างไรก็ตาม ยังพอมีข่าวดีในตลาดคริปโตอยู่บ้าง เมื่อ 2 ผู้นำบล็อกเชนสาย Smart Contract อย่าง Ethereum (ETH) และ Cardano (ADA) เตรียมเปิดตัวการอัปเกรดใหม่ คือ The Merge และ Vasil Hardfork ตามลำดับ

ตุลาคม 2022
แม้ว่าราคาของ Bitcoin (BTC) และ คริปโตอื่น ๆ จะไม่ได้คืบหน้าไปไหน แต่ในแง่ของการยอมรับ นับได้ว่าเดือนตุลาคม 2022 เป็นเดือนที่ดีสำหรับคริปโต เพราะมีทั้งบริษัทชั้นนำ และ ประเทศต่าง ๆ ยอมรับการใช้งานคริปโตให้เป็นหนึ่งในวิธีการชำระเงิน ไม่ว่าจะเป็น Walmart, สวิตเซอร์แลนด์ และ บราซิล นอกจากนี้ ยังมีความวุ่นวายเล็กน้อยเกี่ยวกับ Elon Musk และ Twitter หลังจาก Musk ปิดดีลเข้าซื้อกิจการ Twitter และปลดผู้บริการระดับสูงทันที

พฤศจิกายน 2022
Bitcoin (BTC) ยืนอยู่เหนือราคา 20,000 ดอลลาร์สหรัฐ ได้ไม่นานก็ร่วงลงมาอย่างรุนแรง และในครั้งนี้ก็ได้ทำจุดต่ำใหม่ (New low) อีกเช่นเคย จากเหตุการณ์การล่มสลายของอดีต Exchange อันดับ 2 ของโลกอย่าง FTX โดยครั้งนี้ได้ส่งให้ Bitcoin (BTC) ร่วงลงมาสู่ช่วงราคา 15,500 ดอลลาร์สหรัฐ (5.4 แสนบาท) ส่งผลให้ระยะเวลา 1 ปี หลังจากทำ All-Time High,  Bitcoin (BTC) ได้ร่วงลงมากว่า 77.56% ขณะที่ประธาน FED ได้ส่งสัญญาณว่าตัวเลขเงินเฟ้อเริ่มดีขึ้น ดังนั้นในเดือนธันวาคมจะมีการปรับขึ้นดอกเบี้ย ในอัตราที่น้อยลง

ธันวาคม 2022
ตลาดคริปโตยังคงซบเซาจากความกลัว ความไม่แน่นอน และ ความสงสัย โดย Bitcoin (BTC) เทรดอยู่ที่ช่วงราคา 15,000-17,000 ดอลลาร์สหรัฐ (5.2 แสนบาท) และ Ethereum (ETH) 1,100-1,300 ดอลลาร์สหรัฐ (3.8-4.5 หมื่นบาท) ทั้งนี้ ภาพใหญ่ของ Bitcoin (BTC) ได้เกิดแท่งเทียน “Bearish Engulfing” ขนาดใหญ่ขึ้นในกรอบเวลา (Timeframe) 12 เดือน ซึ่งแม้จะยังสรุปไม่ได้เพราะยังไม่ได้ปิดแท่งเทียน แต่ Bitcoin (BTC) จะต้องปิดราคาเหนือ 28,900 ดอลลาร์สหรัฐ (1 ล้านบาท) จึงจะทำลายแพทเทิร์นดังกล่าวได้
เทคโนโลยีทางการเงิน & การเงินดิจิทัล,ตลาดการเงิน & ผลิตภัณฑ์และบริการทางการเงิน,ความรู้ทางการเงิน